CELEX: 22008D0033
Language: lv
Date: 2008-03-14 00:00:00
Title: EEZ Apvienotās komitejas Lēmums Nr. 33/2008 ( 2008. gada 14. marts ), ar ko groza EEZ līguma XVIII pielikumu (Darba drošība un veselības aizsardzība darbā, darba tiesības, vienlīdzīga attieksme pret vīriešiem un sievietēm)

10.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 182/30
            
         
      EEZ APVIENOTĀS KOMITEJAS LĒMUMS
   
   Nr. 33/2008
   (2008. gada 14. marts),
   ar ko groza EEZ līguma XVIII pielikumu (Darba drošība un veselības aizsardzība darbā, darba tiesības, vienlīdzīga attieksme pret vīriešiem un sievietēm)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XVIII pielikums ir grozīts ar EEZ Apvienotās komitejas 2007. gada 26. oktobra Lēmumu Nr. 132/2007 (1).
            
         
               (2)
            
            
               Eiropas Parlamenta un Padomes 2006. gada 5. jūlija Direktīva 2006/54/EK par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos (pārstrādāta versija) (2) jāiekļauj Līgumā.
            
         
               (3)
            
            
               No 2009. gada 15. augusta ar Direktīvu 2006/54/EK atceļ Padomes Direktīvu 75/117/EEK (3), 76/207/EEK (4), 86/378/EK (5) un 97/80/EK (6), kas ir iekļautas Līgumā un tāpēc no 2009. gada 15. augusta atceļamas saskaņā ar Līgumu,
            
         IR NOLĒMUSI ŠĀDI.
   1. pants
   Līguma XVIII pielikumu groza šādi.
   
               1.
            
            
               Šādu punktu iekļauj aiz 21.a punkta (Padomes Direktīva 97/80/EK):
               
                           “21.b
                        
                        
                           
                              32006 L 0054: Eiropas Parlamenta un Padomes 2006. gada 5. jūlija Direktīva 2006/54/EK par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos (pārstrādāta versija) (OV L 204, 26.7.2006., 23. lpp.).
                           Direktīvas noteikumus šā līguma vajadzībām pielāgo šādi:
                           
                                       a)
                                    
                                    
                                       regulas 3. panta tekstu aizstāj ar šādu tekstu:
                                       “Lai praksē nodrošinātu pilnīgu līdztiesību starp vīriešiem un sievietēm darbā, vienādas attieksmes princips neliedz dalībvalstīm atstāt spēkā vai ieviest pasākumus, kas dod īpašas priekšrocības nepietiekami pārstāvētajam dzimumam, tā pārstāvjiem atvieglinot iesaistīšanos darbā vai arī novēršot vai kompensējot viņu profesionālās izaugsmes trūkumus.”;
                                    
                                 
                                       b)
                                    
                                    
                                       ar šādu rindkopu papildina 12. pantu:
                                       “5.   Attiecībā uz Īslandi un Norvēģiju datumu “1990. gada 17. maijs” 1. punkta pirmajā teikumā aizstāj ar “1994. gada 1. janvāris”, bet attiecībā uz Lihtenšteinu – ar “1995. gada 1. maijs”.”;
                                    
                                 
                                       c)
                                    
                                    
                                       19. panta 4. punkta a) apakšpunktā tekstu “Līguma 141. pants” aizstāj ar tekstu “EEZ līguma 69. pants”.”
                                    
                                 
                     
         
               2.
            
            
               No 2009. gada 15. augusta svītro tekstu 17. punktā (Padomes Direktīva 75/117/EEK), 18. punktā (Padomes Direktīva 76/207/EEK), 20. punktā (Padomes Direktīva 86/378/EEK) un 21.a punktā (Padomes Direktīva 97/80/EK).
            
         2. pants
   Direktīvas 2006/54/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2008. gada 15. martā ar noteikumu, ka EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (7).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2008. gada 14. martā
      
         
            EEZ Apvienotās komitejas vārdā –
         
         
            priekšsēdētājs
         
         Alan SEATTER
         
      
   
   
      (1)  OV L 100, 10.4.2008., 1. lpp.
   
   
      (2)  OV L 204, 26.7.2006., 23. lpp.
   
   
      (3)  OV L 45, 19.2.1975., 19. lpp.
   
   
      (4)  OV L 39, 14.2.1976., 40. lpp.
   
   
      (5)  OV L 225, 12.8.1986., 40. lpp.
   
   
      (6)  OV L 14, 20.1.1998., 6. lpp.
   
   
      (7)  Konstitucionālās prasības ir norādītas.